Pagrindinės tarpusavio vertintojų taisyklės

#### **Bendrosios tarpusavio vertinimo vizito taisyklės**

Šios taisyklės turi būti apsvarstytos tarpusavio vertintojų vizito metu:

* tarpusavio vertintojai dirba pagal suaugusiųjų švietimo teikėjo duotas vertinimo užduotis;
* tarpusavio vertintojai laikosi nustatyto darbų grafiko;
* tarpusavio vertintojai laikosi interviu taisyklių (nurodytų žemiau);
* tarpusavio vertintojai laiko patikėtą informaciją ir dokumentus konfidencialia informacija;
* tarpusavio vertintojai siekia išgirsti ir įvertinti pasisakymus objektyviai;
* tarpusavio vertintojai dirba kaip komanda, vieni kitiems padėdami atlikti užduotis ir atsiliepimus.
* tarpusavio vertintojai yra pasirengę nenumatytiems įvykiams.

#### **Bendravimo ir interviu taisyklės**

* Pagrindinis požiūris: susidomėjimas, atviras ir priimtinas elgesys, siekis suprasti, nedaryti skubotų ar pernelyg bendrų interpretacijų bei sprendimų.
* Vartokite tinkamą kalbą.
* Užmegzkite kontaktą, užimkite atvirą ir draugišką pozą, aktyviai klausykitės ir rodykite susidomėjimą.
* Per interviu: kalbėkite trumpai ir aiškiai, užduokite trumpus paprastus klausimus, darykite pauzes, nepertraukinėkite interviu dalyvio.
* Klauskite trumpais klausimais, kad apklausiamasis galėtų kalbėti kuo daugiau.
* Paklauskite papildomai: Ar supratau teisingai? Paprašykite pateikti faktų ir pavyzdžių, ypač kai pateikti bendro pobūdžio atsakymai.
* Laikykitės pagrindinės temos, o nuklydus grąžinkite į pokalbio temą. Baikite interviu nurodytu laiku.
* Leiskite užduoti klausimus apie interviu ar tarpusavio vertinimą. Pasižymėkite svarbias pastabas ir esminius komentarus.

#### **Konstruktyvios ir situaciją atspindinčios ataskaitos savybės**

Konstruktyvi ir situaciją atspindinti ataskaita:

* skatina refleksiją kaip duodančio ir gaunančio grįžtamąjį ryšį dialogo dalį. Abi pusės yra įtrauktos į stebėjimą, apmąstymą, atsiskaitymą ir reagavimą;
* daugiausia dėmesio skiria procesui, o ne asmenims. Remiasi tuo, ką asmuo daro, o ne tuo, kuo mes jį laikome;
* yra aprašomoji, o ne teisiamoji. Vengti kritiškos kalbos, tai sumažina asmens poreikį reaguoti ginantis;
* yra specifinė, o ne bendrų bruožų;
* skatina refleksiją apie strategijas ir besimokančiųjų ar stebėtojų reakciją į specifinę strategiją;
* atsižvelgia į gavėjo elgesį, kurį jis gali pakeisti;
* atkreipia dėmesį į teikiančio ir atgalinį ryšį gaunančio poreikius;
* yra siūlomoji, o ne primesta. Atsiliepimai yra naudingiausi, kai gavėjas aktyviai siekia atgalinio ryšio ir gali diskutuoti jį palaikančioje aplinkoje;
* numato pasikeitimą informacija vietoje patarinėjimo, paliekant asmeniui laisvą pasirinkimą pagal jo tikslus ir poreikius;
* atkreipia dėmesį į informaciją, kurią gavėjas gali panaudoti, o ne stebėtojas suteikti;
* reikalauja palankių, konfidencialių santykių, pagrįstų pasitikėjimu, sąžiningumu ir tikru susirūpinimu.